CHALA
రాత్రికి రాత్రే పెద్ద స్టార్‌గా మార్పు
బెంగళూరు: సిరీస్‌ విజేత ఎవరో నిర్ణయించే మూడవ టి20లో భారత లెగ్‌ స్పిన్నర్‌ యజువేంద్ర చాహల్‌ తన స్పిన్‌ మాయాజా లంతో ఇంగ్లండ్‌ను తిప్పేశాడు.అనూహ్య రీతిలో చాహల్‌ ఆరు వికెట్లు పడగొట్టడంతో బెంగళూరు చిన్నిస్వామి స్టేడియంలో జరిగిన మూడు టి20లో ఇంగ్లండ్‌పై టీమిండియా 75 పరుగుల తేడాతో విజయం సాధించింది.దీంతో మూడు టి20ల సిరీస్‌ను 2-1తో టీమిండియా సొంతం చేసుకుంది.భారత పర్యట నకు వచ్చిన ఇంగ్లండ్‌పై టీమిండియాకిది హ్యాట్రిక్‌ సిరీస్‌ విజయం కావడం విశేషం. మొదట బ్యాటింగ్‌ చేసిన టీమిండియా నిర్ణీత 20 ఓవర్లలో 202 పరుగులు చేసింది.’
ఆ తరువాత 203 పరుగుల టార్గెట్‌తో బరిలోకి దిగిన ఇంగ్లండ్‌ 16.3 ఓవర్లలో 127 పరుగులకు ఆలౌటైంది.టార్గెట్‌ చేధిం చేందుకు బరిలోకి దిగిన ఇంగ్లండ్‌ 13వఓవర్‌ వరకు సాఫీగానే దూసుకు పోయింది. 13వ ఓవర్‌లో 2 వికెట్లకు 119 వికెట్లతో బలంగా కనిపించిన ఆ జట్టు తరువాత కేవలం 8 పరుగులు జోడించి చివరి 8 వికెట్లను వెంటవెంటనే కోల్పోవడం గమనార్హం.స్పిన్నర్‌ చాహల్‌ మ్యాజిక్‌ చేశాడు.చాహల్‌ స్పిన్‌ మాయాజాలాన్ని ఎదుర్కొలేక ఇంగ్లండ్‌ బ్యాట్స్‌మెన్‌ చేతులేత్తెశారు. ఇంగ్లండ్‌ బ్యాట్స్‌మెన్‌ అయిదుగురు డకౌట్‌గా వెనుదిరగడం విశేషం. బిల్లింగ్స్‌,జోస్‌ బట్లర్‌,ప్లంకెట్‌, జోర్డాన్‌,మిల్స్‌లు పరుగులేమి చేయకుం డానే పెవిలియన్‌కు చేరారు.తొలిసారి 6 వికెట్లు తీసుకున్న చాహల్‌ తన కెరీర్‌లో తొలిసారి ఉత్తమగణాంకాలను నమోదు చేశాడు.మూడు టి20లో భారత విజయంలో కీలక పాత్ర పోషించిన యజువేంద్ర చాహల్‌ మాట్లా డుతూ ఆరు వికెట్లు పడగొడతానని తాను కలలో కూడా అనుకోలేదని పేర్కొన్నాడు.బెంగళూరులో తొలిసారి టీమిండియా తరుపున ఆడటం ఆనందంగా కలిగించింది.సొంతూరులో ఉండి ఆడినట్లు అనిపించింది.ఆరు వికెట్లు తీస్తానని కలలో కూడా అనుకోలేదు అని చాహల్‌ వివరించా డు.25 పరుగులకు ఆరు వికెట్లు పడగొట్టిన చాహల్‌ భారత్‌ తరుపున టి20లోఉత్తమగణాంకాలు నమోదుచేసిన బౌలర్‌గా రికార్డు సృష్టించాడు. అంతర్జాతీయ టి20లో ఆరు వికెట్లు తీసిన రెండవ బౌలర్‌గా నిలిచాడు.